Burek

Burek je specijalitet bosanske kuhinje preuzet iz turske kuhinje (bur, tur.- savijati). To je pita od sitno sjeckanog ili mljevenog mesa, koje se s lukom i začinima mota u tanko razvučeno tijesto jufke.

 Oblici 
Zavisno od načina pripreme, u Bosni i Hercegovini se najčešće duge, umotane jufke savijaju u krug, zvrk, što odgovara okrugloj, tepsiji u kojoj se peče. Nekada se burek pekao ispod sača. Za pravougaonu posudu, pleh, slaže se u redove. Postoji i tzv. slagani burek, koji se spravlja tako da se jufke ne motaju, nego se manji komadi tijesta posuti mesom, slažu u slojeve. Za Sarajevo i okolinu su specifični buredžici, u manje zvrkove smotani komadi, koji se pečeni, posipaju smjesom pavlake i bijelog luka. Poslužuje se uz kiselo mlijeko ili jogurt.

 Buregdžinica 
Radnje u kojima se poslužuje burek i pite zovu se buregdžinice.

 Varijante 
U susjednim zemljama slična jela zovu se gibanica i savijača, gdje se druge pite (krompiruša, sirnica, zeljanica, tikvenica, itd.) zovu isto burekom.

Kategorija:Bosanska kuhinja
Kategorija:Pite
Kategorija:Srpska kuhinja
Kategorija:Kuhinja Albanije
Kategorija:Hrvatska kuhinja
Kategorija:Bugarska kuhinja
Kategorija:Turska kuhinja